
Në pajtim me dispozitat e Ligjit për Shërbimin Civil të Republikës së Kosovës, Ligji Nr. 03/ L -149, Rregullore   
Nr. 02/2010 për Procedurat e Rekrutimit në Shërbimin Civil të Republikës së Kosovë,  si dhe Rregullore Nr. 
21/2012 për Avancimin në Karrierë të Nëpunësve Civil , Ministria e Tregtisë dhe Industrisë shpallë:
                                                      
                                                   REKRUTIM I BRENDSHËM

                                                                                                                     
Institucioni:                                           Ministria e Tregtisë dhe Industrisë

                                                              Departamenti i Turizmit

Titulli i vendit të punës:                      Drejtor i Departamentit të Turizmit
Koeficienti / 10
Nr. i Referencës:  MTI/ 5
Numri i zyrtarëve që do të pranohen: 1
Vendi: Prishtinë                                                                                                                             Datë: 14.11.2018
____________________________________________________________________________________________
    Detyrat dhe përgjegjësitë:
· Udhëheq dhe cakton objektivat e departamentit në përputhje me strategjinë dhe objektivat e institucionit dhe dizajnon planet vjetore të punës të detajuara për t’i përmbushur këto objektiva;
 
· Menaxhon stafin dhe buxhetin e departamentit dhe organizon punën përmes ndarjes së detyrave tek të varurit, ofron udhëzime dhe monitoron punën e stafit për të ofruar produkte dhe shërbime cilësore që janë relevante me funksionet e departamentit; 

· Analizon dhe vlerëson proceset dhe procedurat e brendshme dhe rekomandon ndryshime / përmirësime me qëllim të rritjes së efikasitetit në punë; 

· Zhvillon dhe mbikëqyrë zbatimin e politikave dhe procedurave dhe ofrimin e shërbimeve rreth zhvillimit dhe promovimit dhe ndërkombëtarizimit të turizmit të Kosovës;

· Monitoron dhe matë efikasitetin e masave të politikës mbi konkurrueshmërinë dhe qëndrueshmërinë e turizmit të Kosovës;

· Drejton funksionimin dhe administrimin e sistemit për hartimin e legjislacionit në fushën e turizmit;

· Përkrah dhe promovon bashkëpunimin me regjionet, komunat, shoqatat e turizmit dhe OJQ-të;


· Bën vlerësimin e rregullt të stafit nën mbikëqyrje të tij/saj dhe përkrahë zhvillimin e tyre përmes trajnimit për kryerje të detyrave të tyre në përputhje me standardet e kërkuara.


    Kualifikimet për këtë vend të punës:

· Diplomë universitare: Fakulteti i Turizmit, Ekonomik,  Juridik, apo Shkenca Shoqërore;
· Minimum 7 vite përvojë pune profesionale ( administratë, turizëm, shërbime,  organizata ndërkombëtare), përfshirë së paku 4 vite në pozitë drejtuese.
· Njohuri dhe përvojë substanciale në fushë e turizmit; 
· Shkathtësi të lartë në menaxhim, organizim, caktimit të objektivave dhe planifikim; 
· Njohuri të mira për mbikëqyrje efektive të punës profesionale të kryer nga vartësit; 
· Shkathtësi të nivelit të lartë në komunikim dhe negocimit; 
· Qasje fleksibile ndaj organizimit dhe mbikëqyrjes së punës, përfshirë zgjidhjen e problemeve; 
· Shkathtësi kompjuterike të aplikacioneve të programeve MS Office dhe Internetit; 
· Njohja e mirë e gjuhës angleze është e preferuar; 


Kushtet e pjesëmarrjes në rekrutim:

Të drejtë aplikimi kanë të gjithë zyrtarët e MTI-së, të cilët kanë zotësi të plotë për të vepruar, kanë shkollimin e lartë dhe kanë aftësinë profesionale për kryerjen e detyrave.

Kohëzgjatja e emërimit:

Nëpunësi i karrierës (përhershëm) Periudha provuese .Dymbëdhjetë (12) muaj.

Data e mbylljes së konkursit: 

21.11.2018

Paraqitja e kërkesave

[bookmark: _GoBack]Formularët për aplikim mund të merren në recepcion të MTI-së, ose të tërhiqen nga web faqja e MTI-së, ku është bërë edhe shpallja e konkursit , në adresën www.mti-ks.org dhe dorëzohen në Divizionin e Burimeve Njerëzore, çdo ditë pune nga ora 8:00 -16:00 deri më: 21.11.2018. Për informata më të hollësishme mund të kontaktoni në nr. tel. 038-200 36-578. 

“Shërbimi Civil i Republikës së Kosovës, ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjithë personat e gjinisë mashkullore dhe femërore nga të gjitha komunitetet në Kosovë”.  

“Komunitetet jo-shumicë dhe pjesëtarët e tyre kanë të drejtë për përfaqësim të drejtë dhe proporcionalë organet e shërbimit civil të administratës publike,qendrore dhe lokale,siç specifikohet në Nenin 11, paragrafi 3të Ligjit Nr..03/L-149 mbi shërbimin Civil të Republikës së Kosovës”

 Kërkesat e pakompletuara si dhe kërkesat e dërguara pas datës së fundit nuk do të pranohen.
Për shkak të numrit të madh të kërkesave të pranuara,vetëm kandidatët e përzgjedhur në listën e ngushtë do  të kontaktohen.

